jkorsvik/nowiki_second_scrape_merged huggingface dataset:
Mandalay

For regionen, se Mandalay (region)
Mandalay er en by i Myanmar ved Irrawaddy-elven og hovedstad i regionen Mandalay. Mandalay ligger 500 km nord for Yangon, har omtrent 1,2 millioner innbyggere og er landets nest største by. Mandalay er et handels- og samferdselssentrum. Byen har gull-, sølv-, jade- og trehåndverk. Mandalay er et buddhistisk sentrum med universitet. Mandalay ble grunnlagt i 1857 og var hovedstaden i kongerriket Burma fra 1860 til 1885.


== Bildegalleri ==
Mandalay - မန္တလေးမြို့
		
		
		
		
		
		
		
		
		
		


== Se også ==
Mandalay, dikt av Rudyard Kipling
Lille Jensen drar til Mandalay, sang skrevet av Reidar Anthonsen og framført av Rolf Just Nilsen, inspirert av Kiplings dikt


== Referanser ==


== Eksterne lenker ==
(en) Mandalay – kategori av bilder, video eller lyd på Commons 
(en) မန္တလေးမြို့ – galleri av bilder, video eller lyd på Commons
National Endowment for Democracy

National Endowment for Democracy (NED) er en amerikansk ideell organisasjon, grunnlagt av Kongressen på Reagans initiativ i 1983 for å fremme demokrati.
Organisasjonen er drevet som en privat organisasjon, og den er utenfor konstitusjonell kontroll, men den er nesten utelukkende finansiert gjennom bevilgninger fra Kongressen. Organisasjonen gir økonomisk og annen støtte til bevegelser og grupperinger over store deler av verden.I tillegg til sine utdelinger av økonomisk støtte omfatter og finansierer organisasjonen også Journal for Democracy, World Movement for Democracy, International Forum for Democratic Studies, Reagan-Fascell Fellowship Program, Network of Democracy Research Institutes og Center for International Media Assistance.
NED har av menneskerettighetsorganisasjoner innenfor og utenfor USA blitt anklaget for «innblanding i andre lands indre anliggender». Organisasjonen har også blitt beskyldt for å være skapt for lovlig å fortsette CIAs støtte til politiske aktører i land der CIA har blitt forbudt å operere, og at organisasjonen i så måte er CIAs «arvtaker». Det fremholdes at det at organisasjonen er privat gjør det mulig å operere fritt der offentlige organisasjoner er bundet av amerikansk lov. Ifølge den Colombianske journalisten og forfatteren Hernando Calvo Ospina ble dette synet langt på vei bekreftet av organisasjonens første leder, Allen Weinstein i et intervju i Washington Post i 1991, der han uttalte at «En stor del av det vi gjør i dag, gjorde CIA i all hemmelighet for 25 år siden.»På sin hjemmeside hevder organisasjonen at den har blitt angrepet både fra høyre og venstresiden i amerikansk politikk. Den hevder videre at motstanden fra venstresiden nesten forsvant etter at den kalde krigen var over, og at denne motstanden nå kun kommer fra «noen få antagonistiske elementer». Videre sies det at det har blitt påstått, fra «enkelte konservative elementer», at organisasjonen har en sosialdemokratisk agenda. Organisasjonen avviser dette, og viser til at den har fått varm støtte fra organisasjoner fra den ytterste høyrefløyen, som Heritage Foundation og Empower America.


== Referanser ==


== Eksterne lenker ==
(en) Offisielt nettsted 
(en) NED – kategori av bilder, video eller lyd på Commons
Emine

Emine er et tyrkisk og et skandinavisk kvinnenavn. Navnet er svært vanlig i Tyrkia.


== Etymologi ==
Emine har to opprinnelser. Det er:

et tyrkisk kvinnenavn som er dannet av det tyrksike mannsnavnet Emin som betyr «troverdig».
en variant av Emina, en opprinnelig svensk kjæleform av Emma, som igjen har flere opprinnelser, blant annet som en kjæleform av gammelhøytyske navn basert på navneleddet irmin eller ermen, «verden, hele».


== Utbredelse ==
Emine er kjent brukt i Norge første gang i 1833. Navnet har vært mest brukt på Østlandet.
Emine er i dag et svært vanlig navn i Tyrkia og er også mye brukt i Nord-Makedonia og Serbia.
Tabellen nedenfor gir en detaljert oversikt over populariteten til kvinnenavnet Emine og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Emine Sevgi Özdamar (1946–), tyrkisk-tysk forfatter
Emine Kale, norsk psykolog og forfatter


== Se også ==
Kapp Emine, et nes ved svartehavskysten i Bulgaria


== Referanser ==


== Eksterne lenker ==

(en) Behind the Name: Emine
(en) Think Baby Names: Emine
Audun Hultgreen Weltzien

Audun Hultgreen Weltzien (født 3. september 1983) er en norsk orienteringsløper. 
Han studerte til sivilingeniør ved NTNU, og jobbet per 2015 for EMAS AMC i Oslo. Han har tidligere vært bosatt i Trondheim, Zürich og Göteborg. 


== Idrettskarriere ==
Weltzien representerer Heming Orientering, men har tidligere løpt for IL Tyrving. Han har vunnet seks  NM-gull, hvorav tre i 2008. Han vant et verdenscupløp i 2007 og vant Nordic Tour sammenlagt i 2010.
Weltzien løp på stafettlaget som tok VM-sølv i Trondheim i 2010. Da løp han på lag med de to nordmennene som ble verdensmestre i mesterskapet, Carl Waaler Kaas og Olav Lundanes.


== Familie ==
Han er sønn av idrettsutøveren Eystein Weltzien og Wenche Hultgreen og bror av idrettsutøveren Ingunn Weltzien.


== Eksterne lenker ==
(en) Audun Hultgreen Weltzien – World of O 
Audun Weltziens hjemmeside
37. SS-frivillige-kavaleridivisjon «Lutzow»

37. SS-frivillige-kavaleridivisjon «Lutzow» (tysk: 37. SS Freiwilligen Kavallerie Division Lutzow var en tysk Waffen-SS divisjon som ble opprettet i februar 1945. Den ble komponert på grunnlag av rester fra 8. SS-kavaleridivisjon Florian Geyer og 22. SS-frivillige-kavaleridivisjon Maria Theresia etter nederlaget i slaget om Budapest, tyske ungdommer på 17-18 år, ungarske Volksdeutsche og etniske ungarske rekrutter. Planen var at divisjonen skulle ha tre kavaleriregimenter med to bataljoner hver, men på grunn av mangel på menn og utstyr ble det kun dannet to underbemannede regimenter.
Divisjonen var fra starten av kommandert av SS-Oberführer Waldemar Fegelein, broren til Hermann Fegelein, men han ble erstattet i mars av en mer kompetent offiser, nemlig SS-Standartenführer Karl Gesele.
I divisjonens korte levetid slåss den mot sovjeterne som en del av 6. SS-Panzerarmee i de siste ukene i krigen, før den overgav seg til amerikanerne i Østerrike i mai.


== Litteratur ==
Fowler, Jeffrey T. Axis Cavalry in World War II. ISBN 1-84176-323-3. 
Trang, Charles. Division Florian Geyer. ISBN 2-84048-141-3.
Tanum Teleport

Tanum Teleport er et godt synlig landemerke for alle som ferdes på E6 i nordre Bohuslän i Sverige. De store hvite parabolantennene ruver i øst. Jordstasjonen ligger noen kilometer sør for Tanumshede i Tanum kommune og omtrent 130 km nord for Göteborg.


== Historikk ==
Anlegget ble vedtatt opprettet i 1968, etablert i 1971 og var i begynnelsen eid i fellesskap av teleforvaltningene i Danmark, Finland, Norge og Sverige. Senere ble Telia eier av anlegget. I hovedsak er anlegget blitt brukt til overføring av telefoni-, data- og TV-signaler til andre kontinenter via satellitter. 
Jordstasjonen i Tanum var en forutsetning for den nordiske videresendingen av store, internasjonale TV-sendinger, blant annet president Nixons besøk i Kina i 1972. Først på 1980-tallet bygget Televerket en egen jordstasjon i Norge, i Nittedal.
Men på 1990-tallet fikk anlegget konkurranse fra løsninger basert på fiberoptikk på havbunnen mellom kontinentene. I tillegg ble mye av den interkontinentale teletrafikken til og fra Norge overtatt av Nittedal jordstasjon i 1994.
I slutten av 2001 annonserte Telia at både jordstasjonen og hele selskapets satellittdivisjon skulle legges ned.
Anlegget er senere blitt kjøpt av et lokalt entreprenørselskap. Deler av utstyret skal være solgt, men antennene var sommeren 2018 fortsatt på plass.


== Antennene ==
Tanum hadde i 2002 seks parabolantenner. Disse var rettet inn mot hver sin geostasjonære satellitt over Indiahavet eller Atlanterhavet. Den første antennen som kom på plass (i 1971) var på 30 meter i diameter. I 1981 ble det satt opp en ny antenne med diameter på 32 meter. Teknologiutviklingen førte etter hvert til at tilsvarende eller bedre effekt kunne oppnås med langt mindre antenner. Mellom 1987 og 1991 ble det satt opp tre antenner, én med en diameter på 11 meter og to med diameter på 18 meter. Den siste antennen som ble satt i drift kom i 1998 og hadde en diameter på 4 meter.


== Arpanet ==
NORSAR (NORwegian Seismic ARray) fikk tidlig etablert en 2,4 kbit/s linje til Seismic Data Analysis Center (SDAC) i Virginia, USA, via jordstasjonen i Tanum. Dette systemet ble finansiert av DARPA og ble brukt til deteksjon av prøvesprengninger. Satellittlinken kan anses som det første trinnet i utvidelsen av Arpanet til Norge. I juni 1973 ble NORSAR en virkelig Arpanet-node med 9,6 kbit/s linjer til både SDAC og University College London (UCL). Begge via Tanum Teleport.


== Bilder ==

		
		
		
		


== Kilder ==
Svenska Elektro- och Dataingenjörers Riksförening –  Tanum Teleport – utflykt på västkusten
Pål Spilling, Telenor forskning – Fra ARPANET til internett
Teknisk Ukeblad – Nittedal – satellittenes ankerpunkt
Henrik G. Bastiansen, UIO – Fremveksten av det elektroniske demokrati
Dana Rohrabacher

Dana Tyron Rohrabacher (født 21. juni 1947 i Coronado i California) er en amerikansk republikansk politiker. Han har vært kongressmann siden 1989.
Før han ble innvalgt i Kongressen jobbet han i Det hvite hus som assistent for president Ronald Reagan, og var i syv år en av presidentens ledende taleskrivere. Han var sentral i utformelsen av Reagan-doktrinen.
Rohrabacher var leder for Kongressens romfarts- og luftfartskomité fra 1997 til 2005. Han er også et langvarig medlem av Kongressens utenrikskomité, og har bl.a. engasjert seg mot menneskerettsbrudd begått av kommunistregimet i Folkerepublikken Kina.


== Referanser ==


== Eksterne lenker ==
(en) Offisielt nettsted 
(en) Dana Rohrabacher – kategori av bilder, video eller lyd på Commons 
(en) Dana Rohrabacher på Facebook 
(en) Dana Rohrabacher på Instagram 
(en) Dana Rohrabacher på YouTube 
(en) Dana Rohrabacher hos Amerikas forente staters kongress' biografiske kartotek 
(en) Dana Rohrabacher
Final Cut Pro

Final Cut Pro er et profesjonelt videoredigeringsprogram utviklet av Apple Inc. som har blitt populært blant både selvstendige filmskapere såvel som hos mange av Hollywoods regissører. Programmet har mulighet til å behandle mange ulike digitale format, som f.eks. DV, HDV, Panasonic P2, Sony XDCAM og 2K.


== Final Cut Pro X ==

Apple lanserte 21. juni 2011 en ny versjon av Final Cut Pro, med navnet «Final Cut Pro X». Den selges for 2.100 kroner på Mac App Store og blir beskrevet som en total omskrivning av den originale applikasjonen. Final Cut Pro X er en 64-bit-applikasjon med støtte for Grand Central Dispatch og OpenCL, noe som tillater den å bruke alle tilgjengelige kjerner for bakgrunnsrendering. Også organiseringen av media er forandret; Final Cut Pro X støtter nå mange flere typer opptak, fra DV, til DSLR, hele veien opp til 4K-oppløsning. I tillegg vil alle opptak analyseres under importering, automatisk soteres inn i grupper for nærbilder, medium, bilder med to personer og gruppebilder, og forberedes for automatisk forbedring av blant annet lysskjær, urolig kamera og fargebalanse. Lyd vil også bli analysert i et forsøk på å fjerne forstyrrende elementer som nynning, dunk og andre merkbare feil. Det som av mange regnes som den viktigste funksjonen i Final Cut Pro X er «Magnetic Timeline» som har blitt fullstendig redesignet for å løse mange av problemene som oppleves i Final Cut Pro 7. Den nye tidslinjen lar brukere redigere opptakene midt i tidslinjen uten at andre videoklipp eller lydspor blir forskjøvet. I tillegg ble de øvrige Final Cut Studio-programmene, Compressor og Motion lansert på Mac App Store til 279 kroner.


== Kjente filmer som er blitt redigert med Final Cut Pro ==
The Rules of Attraction (2002)
Full Frontal (2002)
Cold Mountain (2003) (Academy Award Nominee for Best Editing)
Intolerable Cruelty (2003)
Napoleon Dynamite (2003)
Open Water (2003)
The Ladykillers (2004)
Sky Captain and the World of Tomorrow (2004)
Super-Size Me (2004)
Michael Moore Hates America (2004)
Corpse Bride (2005)
Dreamer: Inspired by a True Story (2005)
Happy Endings (2005)
Jarhead (2005)
Little Manhattan (2005)
Black Snake Moan (2006)
Hoot (2006)
Letters from Iwo Jima (2006)
Happy Feet (2006)
Zodiac (2007)
No Country for Old Men (2007)
Reign Over Me (2007)
Youth Without Youth (2007)
Reno 911!: Miami (2007)
Balls of Fury (2007)
300 (2007)
Where The Wild Things Are (2008)
Supervention (2013)


== Referanser ==


== Eksterne lenker ==
Apple.com: Final Cut Pro
Apple.com: Final Cut Express
Rajmund Rembieliński

Rajmund Rembieliński (født september 1775 i Warszawa, død 12. februar 1841 i Łomża) var en politisk og økonomisk forkjemper i tiden da Kongress-Polen hadde autonomi. Han var blant annet president i Kongress-Polens Sejm fra 13. september til 13. oktober 1820 og formann for Det masoviske voivodskaps kommisjon.   
Rembieliński var med på å grunnlegge De polske republikaners forening i 1798, og var en av hoveddrivkreftene bak opprettelsen av et tekstilindustridistrikt i nærheten av Łódź. 
Rajmund var sønn av Stanisław Rembieliński og Marianna Łęczyńska. Han var gift med Agnieszka Helena Opacka, men ble senere skilt. Hans andre kone var Antonina Weltz, som han hadde to sønner med: Aleksander og Eugeniusz.


== Referanser ==
Subjekt (tidsskrift)

Subjekt er et norsk nettidsskrift som ble etablert i 2013 av Danby Choi. Choi har vært eneeier, styreleder og ansvarlig redaktør siden oppstarten. Subjekt ble utgitt på ikke-kommersielt grunnlag i flere år før utgiverselskapet ble stiftet i 2017. Samme år ble Subjekt lansert på nett med økende suksess.Subjekt beskriver seg selv som en kulturavis med liberale verdier som ytringsfrihet, meningsmangfold, toleranse og åpenhet. Subjekt skriver «Subjekt skal dyrke debattkultur, uenighetsfellesskap og demokrati forankret i vår tro på at kunsten, kulturen og samfunnet utvikler seg i den offentlige samtalen». Subjekt har mottatt bidrag fra blant annet Rødt-politiker Mímir Kristjánsson, MDG-politiker Lan Marie Nguyen Berg og Civita-leder Kristin Clemet.I 2021 fikk Subjekt for første gang innvilget sin søknad til Medietilsynet om pressestøtte. Dagens Næringsliv skrev i 2022 at Choi hadde gitt seg selv en årslønn på nesten en million, mens skribentene fikk «småpenger», og at dette førte til reaksjoner blant skribentene. Det kom frem at Choi siden nedjusterte sin egen lønn til 550 000 norske kroner.I 2022 var Subjekt Norges raskest voksende avis etter at oppsalget viste en dobling fra året før. Samme år fikk tidsskriftet 4 000 abonnenter.


== Kontroverser ==
Subjekt har blitt et omdiskutert nettsted som har fått oppmerksomhet og kritikk for sin dekning av temaer som rasisme, transpersoner og identitetspolitikk.Ifølge Dagens Næringsliv har nettstedet av kritikerne blitt omtalt som kvinnefiendtlig, transfobisk og rasistisk, og blitt sammenlignet med Resett. Journalisten Harald Klungtveit har uttalt på sosiale medier at nettstedet har blitt en «norsk megafon for amerikansk fascist-tv» som henvender seg til ytre høyre og at nettstedets skribenter ikke er «faktiske journalister». Også Civitas Bård Larsen har uttrykt at nettstedet «er i ferd med å tippe over i et ugreit terreng», slik det «ofte gjør med de mest monomane anti-wokeistene».I 2022 ble nettstedet felt av Pressens Faglige Utvalg for en artikkel om Begard Reza, etter å ha blitt klaget inn av jussprofessor Mads Andenæs. Det var delte meninger om fellingen. Subjekt fikk støtte fra blant annet Anki Gerhardsen, Kjetil Rolness og Nettavisen men fellelsen ble støttet av Frank Rossavik og Nils August Andresen.


== Referanser ==


== Eksterne lenker ==
(no) Offisielt nettsted
Anvers

Ordet Anvers kan sikte til:

Antwerpen, hvis franske navn er Anvers
Anvers (Paris Metro), en metrostasjon i Paris
Jon Kyl

Jon Llewellyn Kyl (født 25. april 1942 i Oakland, Nebraska) er en amerikansk politiker. Han har vært senator og representert Arizona og Det republikanske parti i to perioder. Første periode var fra 1995 til 2013. I 2018 ble han utnevnt av Arizonas guvernør til å ta over avdøde John McCains plass. Han var medlem av Representantenes hus fra 1987 til 1995. 10. februar 2011 kunngjorde Kyl at han ikke tok gjenvalg i 2012. Han sa også at han kunne tenke seg å bli visepresidentkandidat.I april 2006 ble Kyl kåret til en av «Amerikas ti beste senatorer» av Time Magazine.Han er utdannet advokat.


== Referanser ==


== Eksterne lenker ==
(en) Offisielt nettsted 
(en) Jon Kyl – kategori av bilder, video eller lyd på Commons 
(en) Jon Kyl på Twitter 
(en) Jon Kyl hos Amerikas forente staters kongress' biografiske kartotek
Arauca

Ordet Arauca kan sikte til:

Arauca (by), en by i Colombia
Arauca (departement), et departement i Colombia
Arauca (elv), en sideelv til Orinoco i Colombia og Venezuela
Green Party

Navnet Green Party kan sikte til:

Green Party (historisk britisk parti), et tidligere grønt politisk parti i Storbritannia.
Green Party (USA), et nasjonalt tredje parti i USA, etablert i 1984.
Jaffna (andre betydninger)

Ordet Jaffna kan sikte til:

Jaffna (by), en by i Sri Lanka
Jaffna (distrikt), i Sri Lanka
Ulrich Plenzdorf

Ulrich Plenzdorf (født 26. oktober 1934 i Berlin, død 9. august 2007 ved Berlin) var en tysk forfatter og dramaturg.
Plenzdorf ble født i Kreuzberg i Berlin. Foreldrene hans ble fengslet under det nasjonalsosialistiske styret, fordi de var medlemmer av KPD. Fra 1949 til 1952 var han elev ved skolen i Scharfenberg. Etter å ha blitt utvist av politiske grunner, gikk han på skolen i Himmelpfort ved Fürstenberg (Havel). Han tok Abitur i 1954 i Lichtenberg.
Han studerte marxisme-leninisme og filosofi ved Franz-Mehring-instituttet i DDR, men avsluttet ikke studiene. Fra 1959 studerte han film i Babelsberg. Fra 1963 arbeidet han som dramaturg ved DEFA-studioene i Babelsberg. Han ble mest kjent som forfatter av det samfunnskritiske verket Die neuen Leiden des jungen W. (1972) som var en aktualisering av Goethes Die Leiden des jungen Werther (1774). Han fikk Ingeborg Bachmann-prisen i 1978.


== Referanser ==


== Eksterne lenker ==
(en) Ulrich Plenzdorf – kategori av bilder, video eller lyd på Commons 
(en) Ulrich Plenzdorf på Internet Movie Database 
(sv) Ulrich Plenzdorf i Svensk Filmdatabas 
(fr) Ulrich Plenzdorf på Allociné 
(en) Ulrich Plenzdorf på AllMovie 
(en) Ulrich Plenzdorf hos The Movie Database 
(en) Ulrich Plenzdorf på Discogs 
(en) Ulrich Plenzdorf på MusicBrainz
Intrusjon

I geologien er intrusjon en smeltemasse bestående av magmatiske bergarter som ble dannet ved krystallisasjon fra smeltet magma under jordens overflate (dypbergarter), og trengte opp mot overflaten gjennom sprekker eller vulkanrør (gangbergarter). Store biter av magma som har størknet i dypet før de når jordoverflaten, kalles plutoner, og har fått navnet sitt etter Pluto som i romersk mytologi var underverdenens gud. Bergarter av denne typen blir omtalt som plutoniske bergarter eller intrusivbergarter. Dette er i motsetning til effusive bergarter. Smeltemasse som omringer en pluton, kalles sidebergarter.
I sammensetning inkluderer intrusivbergarter hele rekken av magmatiske bergarter, fra det kompakte og mørke ultramafiske peridotitt til de lyse og løse alkaliske granitt og syenitt. Et velkjent eksempel på en intrusjon er Devils Tower i Wyoming i USA.


== Strukturelle typer ==
Intrusivbergarter finnes også i en rekke former og størrelse – fra batolitter på størrelse med fjell til årelignende sprekk-fyll av aplitt. Intrusive strukturer blir ofte klassifisert blant annet i helhold til foliasjon av steinen: dersom intrusjonen er parallell til sidebergarten er hovedbergarten en konkordant, mens dersom den skjærer tvers over er den en diskordant. Strukturelle typer inkluderer:

Batolitt – store uregelmessige intrusjoner.
Stokk – Mindre, irregulære diskordante intrusjoner.
Gang – En relativt smal, lagdelt, diskordant smeltemasse, ofte i nær vertikalt retning.
Lagergang/sill – En relativt tynn, lagdelt konkordant smeltemasse som har intrudert langs lagflater, ofte i nær horisontal stilling når de oppstår, men kan intrudere i skråstilte sedimenterte lag, eller så kan hele massen bli skråstilt av senere deformasjon.
Lavapropp: Sirkulær eller hylseformet nær-vertikal steinmasse, som tidligere kan ha vært en vulkansk skorstein.
Lakkolitt – Kokordant smeltemasse som en nær flat sokkel og kuppel-formet øvre overflate. Den har vanligvis en skorstein under.
Lopolitt – Konkordant smeltemasse med en base som er grunn, koveks base (skjeformet), og en øvre del som varierer mellom flat og nedhengende. Kan ha gang eller skorstein under.
«Phacolith» – En konkordant linseformet pluton som vanligvis ligger på toppen av en antiklinal eller i rennen til en synklinal.


== Se også ==
Dypbergart
Gangbergart
2. serierunde i Toppserien 2007

2. serierunde i Toppserien 2007 starta den 28. april klokka 16:00. 


== Fakta ==


== Eksterne lenker ==
Toppserien 2007: Terminliste og resultater på altomfotball.no
Donets

Donets, Severskij Donets (russisk: Северский Донец, ) eller Siverskyj Donets (ukrainsk: Сіверський Донець) er en sideelv til Don, i det østlige Ukraina og sørlige Russland. Den har et nedbørfelt på 98 900 km² og er 1 053 kilometer lang. 222 kilometer av elva er seilbar. Den har utspring nord for Kharkiv og munner ut i Don øst for Rostov. Sør for elva ligger det sterkt industrialiserte Donetsplatået, Donetskyj Krjasi, med Donetsbassenget («Donbass»); store forekomster av kull, ildfast leire, sink og bly; tungindustri.


== Etymologi ==
Don, som næres av Donets, var kjent av Ptolemeus som «Tanais», og vesteuropeerne kjente at Don hadde en vesentlig bielv som enten ble kalt «Lille Tanais» eller «Donets». Det slaviske navn, ukrainsk Siverskij Donets, kommer av at elven utspringer i det tidligere fyrstedømmet Siverskij, hvor Север (Sever) betyr «nord» eller «det nordlige». Den italienske krønikeskriver Alexander Guagnini skrev: «Det er også en annen [elv], Lille Tanais, som utspringer i Siverskyj-fyrstedømmet og flyter inn i Store Tanais før utløpet i Det azovske hav».


== Byer ved Donets ==
Belgorod (Russland)
Vovtsjansk (Ukraina)
Tsjuhujiv (Ukraina)
Zmijiv (Ukraina)
Izium (Ukraina)
Rubizjne (Ukraina)
Lysytsjansk (Ukraina)
Siverodonetsk (Ukraina)
Kamensk-Shakhtinsky (Russland)
Ust'-Donetsk (Russland)


== Referanser ==


== Eksterne lenker ==
(en) Seversky Donets – kategori av bilder, video eller lyd på Commons
Frank Jarvis

Frank Washington Jarvis (født 31. august 1878, død 2. juni 1933) var en amerikansk friidrettsutøver. 
Jarvis ble olympisk mester på 100 meter under Sommer-OL 1900 i Paris.


== OL-medaljer ==
1900  Paris  Gull i friidrett, 100 meter  USA


== Eksterne lenker ==
(en) Frank Jarvis – Olympedia 
(en) Frank Jarvis – Sports-Reference (OL-resultater – arkivert) 
(en) Frank Jarvis – Track and Field Statistics
Visjon

Ordet visjon kan ha flere betydninger:

Åpenbaring, vanlig i flere religioner
Mål (målsetting), i bedrifter og organisasjoner
Drømmevisjon eller visjonslitteratur, en litterær sjanger
Visjon (tidsskrift)
Visjon Norge, en TV- kanal med fokus på evangelisk forkynnelse


== Se også ==
Vision
Brøttemsåsen

Brøttemsåsen er et boligfelt i Klæbu i Trondheim kommune i Trøndelag. Det består av 40 boliger som er bygd fra 1984 og utover. Området er utskilt fra de to gårdsbruka Brøttem og Grendstad.  Feltet ligger ved vestenden av Selbusjøen, på nordre side av sjøen. Avstanden til Trondheim sentrum er ca. 25 km.


== Referanser ==